Odense Adresse-Contoirs Efterretninger, 1835-06-26
(Meddeelt.) J Anledning af den Nyborg i Aar 1797 overgaaede Jldebrand skjænkede Hs. Majestæt Kongen Byen allernaadigst en Sum af 20,000 Rd. D. C., paa vilkaar, at denne skulde indsættes i den synkende Fond saaledes, at den ved Oplægning af Renter og Renters Renter i 36 Aar, opløb til det 4 dobbelte Beløb, hvorpaa samme skulde udbetales Byen, for at denne kunde afbetale et Laan af 80,000 Rd., som den bemyndigedes at optage mod Garantie i en af Administrationen for den synkende Fond udstædt Forskrivning for ommeldte Sum, der paa anførte Maade ved Oplægning udkommer. Disse 36 Aar vare udløbne i forrige Aar; dog den modereerte Rentefond i nogle Aar efter Forordningen af 5 Januar 1813, foranledigede Udsættelse, af den oprindelig antagne Tidspunkt, saa at Oplægningen af Renter og Renters Renter først er fuldbragt i Løbet af indeværende Aar. Paa den fra Byen skeete Jndstilling har Hs. Majestæt Kongen under 6 dennes allernaadigst resolveret, at i indeværende Aars 11 December Termin maa fra Finantserne blive Nyborg Bye udbetalt 80,000 Rbd. Sølv saaledes, at en Kongelig uopsigelig Obligation meddeles for 35,601 Rbd. 37 s. Sølv, da dette Beløb udgjør den Sum, der var oplagt indtil 5 Januar 1813 og de øvrige 44,298 Rbd. 59 s. Sølv kontant udbetales, hvorhos allernaadigst forundtes en kontant Sum af 3500 Rbd. Sølv, for derved at sætte Byen i Stand til aldeles at dække det Gjeldsforhold, hvori den staaer ved ovennævnte gjorte Laan af 80,000 Rbd. Sølv. Denne Kongelige allernaadigste Resolution begeistrede alle Tilstedeværende, da Hs. Kongelige Høihed Prinds Christian Frederik, ved at inspicere Byen den 19 dennes, forinden Høistsamme eftersaae Retsprotokollerne og Kommunens Regnskaber, paa Raadstuen befalede Byefogden at oplæse denne allerhøieste Resolution, der saaledes kom til almeen Kundskab. Den oprigtige Glæde, hvormed Nyborg, Jndvaanere stedse imødesee og festligholde Hs. Kongl. Høihed Prinds Christians høie Nærværelse her i Byen, steeg til sand Henrykkelse, da dette Anliggende i høieste Grad interesserer Kommunens finantsielle Forfatning, og derved Jndvaanernes Velværen. Med rørte og erkjendtlige Hjerter paaskjønne Byens Jndvaanere Hs. Majestæt Kongens faderlige Kjerlighed til hans Undersaatter, fuldelig erkjendende den høie Naade, hvorved Allerhøistsamme hævede enhver Forlegenhed, Byen havde befrygtet kunde resultere ved Afgjørelsen af dette intrikate Anliggende. Men ogsaa sand og inderlig Taknemmelighed besjæler Byens Jndvaanere imod Hs. Kongelige Høihed Prinds Christian, den deres fulde Hjerter ei mægtede noksom at udtrykke ved Ord; thi man erkjender tilfulde den formaaende Jver og Varme, hvormed Høistsamme har interesseret sig for denne Sag, og derved bragt samme til et for Byen saa ønskeligt og heldbringende Udfald. Var end ikke forud grundfæstet i Alles Hjerter Forviisningen om, at Prindsens ivrigste Bestræbelser kun har alle hans Undergivnes sande Held og Lykke til Formaal, vilde allene hans Virken for denne for Byen og dens Jndvaanere saa vigtige Sag være tilstrækkelig til at vinde ham alle disses Hjerter, og for stedse sikkre ham deres Kjerlighed og Taknemmelighed. Dødsfald. Forpagter og Handelsgartner H. H. Bannow, 52 Aar; S. C. Gjørup, fød Malling, 67 Aar; Etatsraadinde A. M. Estrup, 84 Aar; Kapitain og Landmaaler H. J. Biering, 61 Aar; Justitsraad N. J. Rosenstand, Revisor ved den Kongel. grønlandske Handel, 84 Aar; Sprøitemester F. Slysser, 58 Aar; forrige Lærerinde ved Laxegadens Pigeskole, Jfr. S. H. Storm, 66 Aar; Brygger og Høker J. P. Søberg, 54 Aar; Urtekræmmer J. A. Krohne; Bagermester Jesper H. Hamborg, (Vesterbro), 80 Aar; Frue F. C. Schmidt, fød Gamel, 36 Aar; Kancellieraadinde Winge; Jnstitutbestyrer Bolte. Alle i Kbhavn. Præsteenke M. C. Helm, fød Faber, i Saxkjøbing, 88 Aar; Kammerraadinde M. Jessen, i Thorslundemagle, 80 Aar; Amtsprovst H. Hammer, Sognepræst til Besser og Onsberg paa Samsøe, 62 Aar, og hans Søster, Jfr. E. Hammer, 67 Aar, Begge paa een Dag, den 5 Juni, Pastorinde E. H. C. Hansen, fød Eckermann, i Jord kirchen; H. W. Buchholz, paa Saltøe, 56 Aar; eligeret Borger, Overformynder, Brandinspekteur &c., Skomagermester L. Jensen, i Stege, 56 Aar; Provst O. Westeengaard (henimod bo Aar Sognepræst for Lundbye Menighed), 72 Aar; A. M.M. Wiebeking, i Altona, 70 Aar; Over= og Landrets=Advokat J. F. W. Gottschalck, i Tøndern, 47 Aar ; A. M. Brandt, fød Lorenzen, i Heide; Kammerraadinde F. Nielsen, fød Stinzing, i Pinneberg, 35 Aar; Bertha Dannemann, i Reinbeck, 15 Aar; kongel. spansk Konsul Badin, i Helsingøer; Muurmester J. S. Qvist, i Skanderborg, 55 Aar; C. Marcussen, paa Kongsgaard, paa Helgenæs; H. F. H. Ring, paa Nørre Elkiær, 68 Aar.